el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el az sv en en es en en el en el el el el el el el el el el el el el en el en el en el en el en el en el en el en el en el en el es el en el en el en el en el el el el el en el el el el el en el en
Γιατί η επιτροπή εσωτερικού ελέγχου του ΑΚΕΛ δεν διεξάγει και μια εσωτερική έρευνα για τον κ. Χριστόφια, όπως έχει γίνει και για άλλους συντρόφους σας, π.χ. στο θέμα της Δρομολαξιάς; Να σας υπενθυμίσω ότι στη Δρομολαξιά, η κεντρική επιτροπή ελέγχου περίμενε να ολοκληρωθεί η διαδικασία και μετά ανέλαβε δράση. Εν πάση περιπτώσει, δεν έχουμε συζητήσει ένα τέτοιο ενδεχόμενο. Πρώτα θέλουμε να δούμε πώς εξελίσσεται η δίκη και τι γίνεται. Να υπενθυμίσω, επίσης, ότι το θέμα του Μιλτιάδη Νεοφύτου και η διαφορά του με τον Δημήτρη Χριστόφια στο δικαστήριο ξεκίνησε από μία ιδιωτικής φύσης διαφορά, που αφορούσε στην ανακαίνιση του σπιτιού του.
Ναι, αλλά πλέον έχει πάρει διαφορετικές και μεγάλες διαστάσεις. Είμαι σίγουρος ότι διάφοροι κύκλοι θέλουν να δώσουν μεγάλες διαστάσεις και δημιουργούν πολιτικές προεκτάσεις, γιατί θεωρούν πως με αυτό τον τρόπο θα πληγεί το ΑΚΕΛ. Έναν τέτοιο στόχο έχουν. Και είναι γεγονός ότι αυτή η ιστορία προκαλεί προβλήματα στο ΑΚΕΛ, τούτο θα πρέπει να το ομολογήσουμε. Είναι επίσης εμφανές ότι ο Μιλτιάδης Νεοφύτου, και αυτοί που ενδεχομένως βρίσκονται πίσω του, αρπάζονται από διάφορες κακές πρακτικές -που ίσως να γίνονταν στο παρελθόν, σε άλλες συνθήκες με διαφορετικά δεδομένα, με άλλες προτεραιότητες και νοοτροπίες- για να κτίσουν ένα αφήγημα που δεν στέκει στην πραγματικότητα.
Ο γ.γ. του ΑΚΕΛ, εσείς και άλλα στελέχη του κόμματός σας, έχετε πει, στο παρελθόν αλλά και πρόσφατα, ότι δεν έχει σχέση το ΑΚΕΛ με την Ομόνοια. Μετά τους ισχυρισμούς Νεοφύτου στο δικαστήριο, μήπως θέλετε να ανασκευάσετε αυτή σας τη δήλωση; Όταν λέμε ότι δεν έχει σχέση η Ομόνοια με το ΑΚΕΛ, εννοούμε ότι δεν ισχύει αυτό που λέγεται ότι ανεβάζει – κατεβάζει προέδρους, βάζει – βγάζει προπονητές, φέρνει παίκτες κ.λπ. Σχέση το ΑΚΕΛ με την Ομόνοια ασφαλώς και έχει, και ιστορικά και όχι μόνον.
Τί είδους σχέση; Ε, όλοι ξέρουν ότι η κομματικοποίηση στο ποδόσφαιρο ξεκίνησε το 1948, με ευθύνη της Δεξιάς και όχι της Αριστεράς. Ήταν τότε που είχαν διώξει διάφορους προοδευτικούς και αριστερούς ποδοσφαιριστές και αθλητές από ποδοσφαιρικά σωματεία και γυμναστικούς συλλόγους, και σε απάντηση δημιουργήθηκε μια άλλη ερασιτεχνική ομοσπονδία ποδοσφαίρου, με ομάδες από αριστερούς και προοδευτικούς ποδοσφαιριστές. Έγινε η ενοποίηση του ποδοσφαίρου, όπως έγινε, το 1953, αλλά έκτοτε υπάρχουν οι αριστερές και οι δεξιές ομάδες, που και να θέλεις να τις τοποθετήσεις αλλού, δυσκολεύεσαι, διότι πίσω έχουν μια κοινωνική βάση. Ότι η κοινωνική βάση της Ομόνοιας και κάποιων άλλων ομάδων, όπως της Σαλαμίνας, της Αλκής κ.ά. αποτελείται κυρίως από τον κόσμο της Αριστεράς, αυτό είναι αλήθεια. Ε, τούτο αποτυπώνεται και μέσα από τις διάφορες διαδικασίες.
Η επικρατούσα εντύπωση ανάμεσα στον κόσμο είναι ότι το ΑΚΕΛ ανεβάζει – κατεβάζει προέδρους της Ομόνοιας και η Ομόνοια εκλέγει Προέδρους της Δημοκρατίας και βουλευτές. Δεν είναι έτσι τα πράγματα.
Πώς είναι; Ασφαλώς μας ενδιαφέρει ως κόμμα, όπως μας ενδιαφέρει ευρύτερα για τον αθλητισμό και για τα ποδοσφαιρικά σωματεία –πόσω μάλλον για τα ποδοσφαιρικά σωματεία που εξ αντικειμένου ανήκουν στην Αριστερά- να έχουν μία υγιή λειτουργία, να μην πέσουν σε εκείνο το λούκι που ενδεχομένως έχουν πέσει διάφορα, έχοντας υπόψη το τι συμβαίνει στο κυπριακό ποδόσφαιρο. Και μας ενδιαφέρει να υπάρχουν εκείνα τα σωματεία που να υπηρετούν κάποιες ιδέες, έστω και αν ο επαγγελματισμός στο ποδόσφαιρο έχει φέρει άλλες πραγματικότητες και άλλη ηθική.
Έχει υγιή λειτουργία η Ομόνοια; Όχι, καθόλου. Πρώτα απ’ όλα λόγω των οικονομικών έχει σοβαρότατα προβλήματα και αυτό είναι καθαρό. Αλλά, επαναλαμβάνω, λειτουργείς σε έναν χώρο που πλέκονται και εμπλέκονται πάρα πολλά που έχουν να κάνουν με παρασκήνια, με τον υπόκοσμο, με τα στοιχήματα, και δεν ξέρω γω τι άλλο…
Οικονομικές σχέσεις ΑΚΕΛ – Ομόνοιας υπάρχουν; Δηλαδή, στις δύσκολες στιγμές της Ομόνοιας, το ΑΚΕΛ τη στηρίζει οικονομικά; Θα προτιμούσαμε να στέκονται δίπλα από το ΑΚΕΛ… Με την έννοια ότι το ΑΚΕΛ έχει τα δικά του οικονομικά προβλήματα. Όχι, δεν υπάρχει αυτό το πράγμα. Μακάρι να μπορούσαμε, αλλά δεν μπορούμε. Γι’ αυτό και κάθε χρόνο το ΑΚΕΛ κάνει οικονομική εξόρμηση, αν και δεν μας είναι και το πιο ευχάριστο πράγμα στον κόσμο όταν γνωρίζουμε ότι έξω υπάρχει μια κοινωνία που δυσπραγεί. Αλλά οι οικονομικοί πόροι τού ΑΚΕΛ είναι περιορισμένοι, και έγιναν ακόμη πιο περιορισμένοι με την οικονομική κρίση.
Ως επαρχιακός γραμματέας Λευκωσίας θα ξέρετε και περισσότερα για την Ομόνοια, αφού ο εκάστοτε επαρχιακός της πρωτεύουσας είναι και ο υπεύθυνος του κόμματος για την Ομόνοια… Ε, αυτό λένε (γέλια). Δεν υπάρχει τέτοιο πράγμα. Αυτό δεν σημαίνει ότι δεν έχουμε καμία επαφή. Και εγώ Ομονοιάτης είμαι, κάθε Σάββατο – Κυριακή πάω στο ποδόσφαιρο.
Εννοώ ως κομματικό καθήκον. Όχι, όχι ως κομματικό καθήκον. Αλλά, όπως γίνεται με όλα τα κόμματα, ή τουλάχιστον με τα μεγάλα, όταν υπάρχουν προβλήματα στον χώρο του ποδοσφαίρου ή κάποια ομάδα αντιμετωπίζει προβλήματα, ε, δεν είναι αφύσικο να έρθουν να ζητήσουν βοήθεια για το ξεπέρασμα του «Α» ή «Β» προβλήματος.
Προβλήματα όπως; Ας πούμε ο φόρος θεάματος, ζητήματα αστυνόμευσης –είχε ζητηθεί από το κράτος να πληρώνουν τα σωματεία-, ζητήματα στοιχήματος κ.λπ. Έρχονται πάνω μας όλοι αυτοί, και αν είναι θέμα επιβίωσης του σωματείου, ασφαλώς και κινήσαι για να βοηθήσεις.
Και, φυσικά, για να μείνουν ικανοποιημένα τα σωματεία, για να στηρίξουν το κόμμα στις εκλογές… Όχι. Κοιτάξτε, εγώ ως Ομονοιάτης που είμαι, βεβαίως με ενδιαφέρει να επιβιώσει η Ομόνοια και να έχω μία ισχυρή ομάδα που να μπορεί να είναι ανταγωνιστική. Το ποδόσφαιρο είναι η πιο μαζική κοινωνική δρατηριότητα. Ασχολούνται χιλιάδες κόσμου. Και έχει πράγματα που ζητούν τα σωματεία που είναι λογικά. Έτσι λειτουργούν τα πράγματα. Άρα, εξ αντικειμένου πρέπει να ασχοληθείς. Σε πιάνει και το φίλαθλό σου –και αν θέλεις, και το οπαδικό σου- αλλά ταυτόχρονα πρέπει να ασχοληθείς, γιατί έχουμε να κάνουμε με το κυπριακό ποδόσφαιρο, πέρα από το ότι είναι η ομάδα σου.